Žirklių technika
**Šuolis į aukštį** – lengvosios atletikos rungtis, kurioje sportininkai turi įveikti kuo didesnį aukštį, šokdami atsispyrę nuo žemės ir nekliudę aukščio kartelės. Rungtis buvo įtraukta į pirmąsias 1896 m. vasaros olimpines žaidynes Graikijos sostinėje Atėnuose ir nuo to laiko vykdyta visose olimpiadose ir pasaulio čempionatuose. 1900–1912 m. olimpinėse žaidynėse taip pat buvo paplitusi šuolio į aukštį stovint rungtis. Šuolis į aukštį yra priskiriamas tiek žiemos, tiek vasaros sezonų rungtims. Pasaulio rekordai priklauso Javier Sotomayor iš Kubos (2,45 m) ir Stefka Kostadinova iš Bulgarijos (2,09 m). Abu rekordai pasiekti atviro stadiono varžybose. Šiandieninėse varžybose visi atletai naudoja *fosbury* techniką.

Istorija
--------

Pirmosios šuolio į aukštį varžybos įvyko XIX a. Škotijoje. Jose sportininkai naudojo *žirklių techniką*. XX a. šuolio technikos pradėjo kisti. Pirmasis atsisakęs žirklių tipo šuolio buvo JAV-Airijos lengvaatletis M.F. Sweeney ir pasiekė 1,97 m pasaulio rekordą.

1896 m. olimpinėse žaidynėse visus medalius pelnė JAV atstovai. Pirmuoju olimpiniu čempionu tapo Ellery Clark. 1928 m. apdovanota pirmoji olimpinė čempionė. Ją tapo Ethel Catherwood iš Kanados, kuri taip pat pasiekė ir pasaulio rekordą. Pirmajame 1983 m. pasaulio čempionate aukso medalius abiejų lyčių rungtynėse nuskynė Tarybų Sąjungos atstovai: Genadijus Avdenjenko ir Tamara Bykova.

Varžybų eiga
------------

Šuolio į aukštį taisyklės yra analogiškos šuolio su kartimi taisyklėms. Sportininkai privalo pasiekti kuo didesnį aukštį, šokdami virš konstrukcijos su kartele. Pašokus žemiau kartelės arba šuolio metu numetus ją – rezultatas neįskaitomas. Olimpiadoje ir pasaulio čempionate vykdomi pusfinaliai. Jų metu sportininkas, norėdamas patekti į finalą turi įvykdyti numatytą normatyvą. Jeigu įvykdžiusių normatyvą yra per mažai (dažniausiai reglamentas reikalauja 12 sportininkų), tuomet likusias vietas užpildo geriausius rezultatus parodę sportininkai. Lietuvos čempionate ir kituose smulkesniose varžybose pusfinalių nebūna. Šuolininkai neprivalo vykdyti kiekvieno šuolio, kokiame aukštyje šoks, sportininkai gali pasirinkti patys. Tris kartus iš eilės neįveikęs aukščio – sportininkas pasitraukia iš tolesnių varžybų. Sportininko klaidos skaičiuojamos iš eilės, neatsižvelgiant į aukštį. Pavyzdžiui: jeigu sportininkas du sykius neįveikė 1,95 m aukščio ir pasirinko 1,97 m aukštį, jis vis tiek turi tik vieną bandymą. Sportininkai įveikę tą patį aukštį skirstomi pagal klaidų kiekį, pavyzdžiui:

| Atletas | 1,87 | 1,90 | 1,93 | 1,96 | 1,99 | 2,02 | Aukštis | Vieta |
| --- | --- | --- | --- | --- | --- | --- | --- | --- |
| A | - | - | XO | XO | XO | XXX | 1,99 | 1 |
| B | O | - | O | O | XXX |  | 1,96 | 3 |
| C | O | - | XO | XO | X-- | XX | 1,96 | 4 |
| D | - | XO | O | XXO | XXO | XXX | 1,99 | 2 |
| E | - | - | - | XXX |  |  | — | 5 |
|

Geriausi šuolininkai į aukštį
-----------------------------

### Vyrai (stadionas)

| Vieta | Rekordas | Sportininkas | Šalis | Metai |
| --- | --- | --- | --- | --- |
| 1. | 2,45 | Javier Sotomayor | Kubos vėliava Kuba | 1993 |
| 2. | 2,42 | Patrik Sjöberg | Švedijos vėliava Švedija | 1987 |
| 3. | 2,41 | Igor Paklin | TSRS vėliava TSRS | 1985 |
| 4. | 2,40 | Rudolf Povarnitsyn | TSRS vėliava TSRS | 1985 |
| Sorin Matei | Rumunijos vėliava Rumunija | 1990 |
| Charles Austin | Jungtinių Amerikos Valstijų vėliava Jungtinės Amerikos Valstijos | 1991 |
| Vyacheslav Voronin | Rusijos vėliava Rusija | 2000 |
| 8. | 2,39 | Zhu Jianhua | Kinijos vėliava Kinija | 1984 |
| Hollis Conway | Jungtinių Amerikos Valstijų vėliava Jungtinės Amerikos Valstijos | 1989 |
|
| 10. | 2,38 | Gennadiy Avdeyenko | TSRS vėliava TSRS | 1987 |
| Sergey Malchenko | TSRS vėliava TSRS | 1988 |
| Dragutin Topic | Serbijos vėliava Serbija | 1993 |
| Troy Kemp | Bahamų vėliava Bahamos | 1995 |
| Artur Partyka | Lenkijos vėliava Lenkija | 1996 |
| Jacques Freitag | Pietų Afrikos Respublikos vėliava Pietų Afrikos Respublika | 2005 |
| Andriy Sokolovskyy | Ukrainos vėliava Ukraina | 2005 |
| Andrey Silnov | Rusijos vėliava Rusija | 2008 |
|

### Moterys (stadionas)

| Vieta | Rekordas | Sportininkė | Šalis | Metai |
| --- | --- | --- | --- | --- |
| 1. | 2,09 | Stefka Kostadinova | Bulgarija Bulgarija | 1987 |
| 2. | 2,08 | Blanka Vlašić | Kroatijos vėliava Kroatija | 2009 |
| 3. | 2,07 | Lyudmila Andonova | Bulgarija Bulgarija | 1984 |
| 4. | 2,06 | Kajsa Bergqvist | Švedijos vėliava Švedija | 2003 |
| Hestrie Cloete | Pietų Afrikos Respublikos vėliava Pietų Afrikos Respublika | 2003 |
| Yelena Slesarenko | Rusijos vėliava Rusija | 2004 |
| Ariane Friedrich | Vokietijos vėliava Vokietija | 2009 |
| 8. | 2,05 | Tamara Bykova | TSRS vėliava TSRS | 1984 |
| Heike Henkel | Vokietijos vėliava Vokietija | 1991 |
| Inha Babakova | Ukrainos vėliava Ukraina | 1995 |
| Tia Hellebaut | Belgijos vėliava Belgija | 2008 |
| Chaunté Lowe | Jungtinių Amerikos Valstijų vėliava Jungtinės Amerikos Valstijos | 2010 |

### Vyrai (maniežas)

| Vieta | Rekordas | Sportininkas | Šalis | Metai |
| --- | --- | --- | --- | --- |
| 1. | 2,43 | Javier Sotomayor | Kubos vėliava Kuba | 1989 |
| 2. | 2,42 | Carlo Thränhardt | Vakarų Vokietijos vėliava Vakarų Vokietija | 1988 |
| 3. | 2,41 | Patrik Sjöberg | Švedijos vėliava Švedija | 1987 |
| 4. | 2,40 | Hollis Conway | Jungtinių Amerikos Valstijų vėliava Jungtinės Amerikos Valstijos | 1991 |
| Stefan Holm | Švedijos vėliava Švedija | 2005 |
| Ivan Ukhov | Rusijos vėliava Rusija | 2009 |
| 7. | 2,39 | Dietmar Mögenburg | Vakarų Vokietijos vėliava Vakarų Vokietija | 1985 |
| Ralf Sonn | Vokietijos vėliava Vokietija | 1991 |
| 9. | 2,38 | Igor Paklin | TSRS vėliava TSRS | 1987 |
| Gennadiy Avdeyenko | TSRS vėliava TSRS | 1987 |
| Steve Smith | Jungtinės Karalystės vėliava Jungtinė Karalystė | 1994 |
| Wolf-Hendrik Beyer | Vokietijos vėliava Vokietija | 1994 |
| Sorin Matei | Rumunijos vėliava Rumunija | 1995 |
| Matt Hemingway | Jungtinių Amerikos Valstijų vėliava Jungtinės Amerikos Valstijos | 2000 |
| Yaroslav Rybakov | Rusijos vėliava Rusija | 2005 |
| Linus Thörnblad | Švedijos vėliava Švedija | 2007 |

### Moterys (maniežas)

| Vieta | Rekordas | Sportininkė | Šalis | Metai |
| --- | --- | --- | --- | --- |
| 1. | 2,08 | Kajsa Bergqvist | Švedijos vėliava Švedija | 2006 |
| 2. | 2,07 | Heike Henkel | Vokietijos vėliava Vokietija | 1992 |
| 3. | 2,06 | Stefka Kostadinova | Bulgarijos vėliava Bulgarija | 1988 |
| Blanka Vlašić | Kroatijos vėliava Kroatija | 2010 |
| 5. | 2,05 | Tia Hellebaut | Belgijos vėliava Belgija | 2007 |
| Ariane Friedrich | Vokietijos vėliava Vokietija | 2009 |
| 7. | 2,04 | Alina Astafei | Vokietijos vėliava Vokietija | 1995 |
| Anna Chicherova | Rusijos vėliava Rusija | 2003 |
| Yelena Slesarenko | Rusijos vėliava Rusija | 2004 |
| 10. | 2,03 | Tamara Bykova | TSRS vėliava TSRS | 1983 |
| Monica Iagar | Rumunijos vėliava Rumunija | 1999 |
| Marina Kuptsova | Rusijos vėliava Rusija | 2002 |

Lietuvos šuolininkai į aukštį
-----------------------------

Šioje rungtyje nacionaliniai rekordai priklauso Rolandui Verkiui (2,34 m) ir Airinei Palšytei (2,01 m). Šalies šuolininkai į aukštį stambiausiose tarptautinėse varžybose pasirodė dar Tarybų Sąjungos laikais. Olimpinėse žaidynėse dalyvavęs pirmasis Lietuvos šuolininkas į aukštį buvo Kęstutis Šapka. Įveikęs 2,15 m aukštį jis pasidalijo 12-13 vietas. Kitas lengvaatlečių pasirodymas Olimpiadoje buvo jau po valstybingumo atkūrimo. 2012 m. Europos lengvosios atletikos čempionate Lietuvos šuolininkas į aukštį Raivydas Stanys pelnė sidabro medalį (2,31 m). 1992 m. vasaros olimpinėse žaidynėse pirmąja nepriklausomos šalies atstove tapo Nelė Savickytė (vėliau Žilinskienė). Ji šaliai atstovavo net tris kartus. 1993 m. Universiadoje Žilinskienė pelnė sidabro medalį. Dar viena olimpietė buvo Karina Vnukova. Ji 2008 m. vasaros olimpinėse žaidynėse liko 23 vietoje. Pasaulio čempionate daugkartinė ir vienintelė dalyvė buvo Nelė Žilinskienė. Ji taip pat parvežė ir Europos čempionato bronzą. Nuo 2010 m. puikius rezultatus demonstruoja ir šaliai tarptautinio lygio varžybose atstovauja Airinė Palšytė. Ji ne tik pakartojo Nelei Žilinskienei priklausantį rekordą, bet ir 2017 m. sausio mėnesį jį pagerino 2 centimentrais.

Nuorodos
--------

|  |  |
| --- | --- |
|  | **Vikiteka: Šuolis į aukštį** – vaizdinė ir garsinė medžiaga  |

* Visų laikų geriausi vyrai (stadionas) (IAAF)
* Visų laikų geriausios moterys (stadionas) (IAAF)
* Visų laikų geriausi vyrai (maniežas) (IAAF)
* Visų laikų geriausios moterys (maniežas) (IAAF)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • ROficialios lengvosios atletikos rungtys |
| --- |
|  |
| Sprintas | 
60 m - 100 m - 200 m - 400 m |  |
|  |
| Barjerinis bėgimas | 
60 m - 100 m - 110 m - 400 m |
|  |
| Vidutinio nuotolio bėgimas | 
800 m - 1500 m - 3000 m - kliūtinis bėgimas |
|  |
| Ilgo nuotolio bėgimas | 
5000 m - 10000 m - valandos bėgimas - kroso bėgimas - maratonas - ultramaratonas |
|  |
| Estafetės | 
4x100 m - 4x400 m |
|  |
| Sportinis ėjimas | 
10 km - 20 km - 50 km |
|  |
| Metimai | 
Disko metimas - ieties metimas - kūjo metimas - rutulio stūmimas |
|  |
| Šuoliai | 
Šuolis į aukštį - šuolis su kartimi - šuolis į tolį - trišuolis |
|  |
| Daugiakovės | 
Penkiakovė - septynkovė - dešimtkovė |

 |